da en fr da he hbs_lat en da da en da de da da da da en pt da en da en sv en en da en ca en sv da et da da da da de en hbs_lat da da da da da da da da en da da da da da da sv nb de da da da da da sv da en da en en en fr da da da da da en en da en da en da da en da en da nb da en da it en als en da en sv da nb sv da sv az da en en
Dinosaur-kage til børnefødselsdag i børnehaven - festlig og fin!Cute Carbs
Dinosaur-kage til fødselsdag i børnehaven
En dinosaur-kage – intet mindre kunne gøre det, da Ísak i onsdags fejrede sin 3-års fødselsdag i børnehaven, han er nemlig pjattet med de fascinerende forhistoriske væsner. Kagen var et kæmpehit, Ísak var lykkelig, og jeg var også selv ret glad for kagen.
Bundene er sukkerfri, saftig banankage, jorden på toppen er krystalliseret mørk chokolade, og kagen er smurt op med chokoladefrosting, og så har jeg pyntet siderne med lidt lemon chokolade fra Callebaut. Jeg er ikke fondant-typen, synes det smager alt for sødt, og jeg er sikker på, at jeg ville være virkelig dårlig til det, derfor er dinosaur-kagen pyntet med Ísaks egne dinosaurer, og det, syntes han faktisk, var meget sjovt.
Hvis du ikke lige er til sukkerfri banankage, så kan bundene laves af en god chokoladekage eller fx en almindelig banankage.
Det her er en virkelig stor opskrift på banankage, men hvis man vil have lidt højde på kagen, så skal der bages to bunde.
200 g dadler (uden sten)
8 modne bananer (mellem størrelse)
300 g smeltet smør
150 g mørk chokolade
+ 100 g grøn lemon chokolade fra Callebaut, kan dog udskiftes med andre typer chokolade.
Blend dadlerne i en minihakker.
Pisk æggene sammen til de er skummende.
Rør mel, bagepulver og vaniljepulver i dejen.
Bland dadlerne godt ind i dejen.
Mos eller blend bananerne og vend dem i massen.
Rør til sidst det smeltede smør godt ind i banankagedejen.
Fordel dejen i to springforme på 24-26 cm.
Bag ved 170 grader varmluft i ca. 40 minutter.
Kom alle ingredienser i en skål, og pisk dem sammen. Begynd med lav hastighed, så du får samlet massen. Og pisk så med høj hastighed, indtil frostingen er let og luftig.
Kog en sukkersirup - kom sukker og vand i en gryde - kog indtil det rammer omkring 130 grader.
Hæld chokoladen op i gryden med sukkersiruppen og pisk med en elpisker, så der dannes fine chokoladekrystaller.
Fordel den krystalliserede chokolade på et stykke bagepapir og lad den køle af.
Begynd med at lægge en afkølet banankagebund på et kagefad, smør et lag chokoladefrosting på toppen, og læg så den anden banankagebund på toppen. Smør kagen op med chokoladefrosting på siderne og toppen. Sæt kagen på køl i mindst 15 minutter, så frostingen sætter sig. Hæld smeltet grøn chokolade langs kanten på toppen, så den løber lidt ned af siderne. Drys toppen med krystalliseret chokolade og kom evt. lidt på kagefaden også. Placer dinosaurerne på toppen af kagen.
You Might Also Like
Barselsfrokost med vin, pestobrød og Snickers-bites!
Reply Ann 23. juni 2017 at 21:56
Spændende med krystalliseret mørk chokolade 🙂 Kan man bruge samme metode til hvid chokolade? Har prøvet at krystallisere det i ovnen uden held.
Reply Cute Carbs 24. juni 2017 at 9:06
Ja, det kan man sagtens 🙂
Reply Terese Hougaard 12. juni 2018 at 22:46
Jeg glæder mig SÅ meget til at prøve kræfter med denne til Ankers 2 års fødselsdag på lørdag!
Jeg var træt og er generelt en elendig matematiker, så jeg fik bestilt 2,5kg af den grønne chokolade 🙂
Reply Cute Carbs 2. juli 2018 at 0:38
Så var der i hvert fald riiiiigeligt med chokolade 🙂 🙂 Håber, kagen blev fin, og I havde en dejlig fødselsdag 🙂
Reply Cecilie A. Pedersen 28. august 2018 at 13:10
Hej. Jeg glæder mig til at prøve kræfter med denne kage til min søns 4 års-fødselsdag. Hvor har du fundet balloner på pinde og det fine, enkle 3-tal på pind?
Reply Tanja Bakkegaard Pedersen 18. februar 2019 at 21:53
Hvor meget grøn chokolade brugte du?
Leave a Reply Cancel Reply
Læskende ananasis – en barnlig favorit!
Grillet frugtspyd med saltkaramel
Like, følg og subscribe
Mit køkkenbord er jævnligt smurt ind i solide mængder smør, sukker, mel og chokolade. Jeg jonglerer nemlig glædeligt med piskeris og potter, når jeg kreerer nye dejlige kager, lækre desserter, godt brød og skønne børnevenlige snacks. Jeg hedder Tóra, og mit mål er, at jeg skal have passion, kreativitet og masser af grin med i mit søde bloggerliv, og det gælder også i mit privatliv, som jeg deler med bageren Dan, vildbassen Isak, vores yndlings lillebror Boas. Efter 15 dejlige år i Danmark flyttede vi for to år siden til vores hjemland Færøerne og bor i dag i Torshavn, hvor vi er i gang med at bygge vores drømmehus. Til dagligt er jeg chefredaktør på magasinet Kvinna.
Find mig på Facebook
Appelsin banan banankage blåbær boller brombær brownie brunch brød cheesecake chokolade citron cookies cupcakes dessert fløde hvid chokolade is iskaffe jordbær jul julekonfekt kaffe kage karamel kokos konfekt lakrids lime marcipan marengs mynte opskrift oreo pandekager popcakes pynt rabarber rabarberkage slik Smoothie småkager sommerdessert vaniljestang æbler
Copyright © 2017 - Cute Carbs - All Rights Reserved.